Şar û keyeyanê şehîdan ê Başûrê Kurdîstanî semedo ke kiştoxê Endamê Komîteya Keyeyanê Şehîdan a PKKyî Yasîn Bulut (Şukru Serhad) bêrê dîyene hewteyê 3. de çalakîya xo rê dewam kerd.
Keyeyê şehîdan, aktîvîst û pawitoxê heqanê merdiman rayberîya Komîteya Keyeyanê Şehîdan a PKKyî de cayê qirkerdişî yê Bulutî de kom bîyî û înan veng da ke kiştoxî wa bêrê dîyene.
Armanç Hemeresî nameyê komîte ser o eşkerayîye daye û da zanayene ke heta ke kiştoxî bêrê dîyene ê do çalakîya xo rê dwam bikerê. Hemeresî bêvengîya hukmatê Herêma Kurdîstanî şermezar kerde û waşt ke destê înan de çi dokument esto înan reyde pare bikero.
Girseyî dima cayê qirkerdişî de gulî ronayî.
